Nach dr Ernüchterig vom letschte Mittwuuch, het dr Preesi nach emene  Klausurdaag und emene intensive Brainstorming doch no miesse zer  Gheimwaffe griffe und dr Vice-Preesi ins Kampfgetümmel vom dritte  Spiildaag  wärfe und so hän mer geschter sogar e Delegation vo 7 Knights  an Abschlussevent kenne schigge.  Nach dr Vorstellig vo de 'Künschtler' (Georg Heitz, Numa Frossard,  Remo Meister und Gusti Nussbaumer) und dr Regelkund dur e Benjamin Bruni  het die erschti Rundi kenne in Agriff gno wärde - und d Gehimwaffe het sich  scho ab dr ereschte Minute als Glüggsgriff erwiise - d Knights sin als erschti  uff dr Azeigetafele gstande - merci bOllé! Au in dr zweite Rundi het d Moni  derfyyr gsorgt, dass d Knights immer unter dr Top Drey gsi sin. Während im Ysatz  vom dritte Knights het den dr Preesi fyr Bewegig bi de Zueschauer gsorgt -  nach emene reglkonforme Yflüschtere vonere Lösig, hän die andere Fanclubs das System  sofort au agwändet und ab däm Zytpunggt isch Niemer meh gsässe!  Es isch denn nodirlig fyr d Jury mümme aifach gsi in däm riisige Gschrey  z ghöre wär die richtigi Lösig z erscht gseit het. Aber dangg em bOllé und dr Moni  hän d Knights Pünggt  um Pünggt gmacht und dr Platz an dr Spitze  vom däm Wettbewärb bis zem letschte Begriff kenne behaupte. Am Schluss  het denn e gmeinsame erschte Platz mit de Bravehearts usegluegt!  Chapeau und diggs Merci an das sensationelle Team vo de Basel-Knights  - Gaby, Susanne, Gina, Monika, Mike und bOllé! Wie letscht Wuuche akündigt hän d Knights nonemool Alles gäh und s Fäld -  dangg däm Daagessiig - wirglig no vo Hinde uffgrollt!  Am Schluss vo unsere erschte VW-Trophy  het e guete 7. Platz usegluegt und wenn  meh Schlussranglischte aluegt - sin mir uff kei Fall abgfalle! Mit e bitzeli meh  Wettkampfglügg am 2. Daag wär e Yberraschig mögligg gsi.  Ych ka numme sage - Alli wo nid derby gsi sin, hän Ebbis verpasst!  Do no d Schlussranglischte (in Klammere d Pünggt nach em 2. Daag):  1. Orgesiss (35) 50  2. Bravehearts (28) 47  3. Bebbi (34) 44  4. St. Jakob (30) 43  5. Basilisk (29) 42  5. Dragons (28) 42  7.  Basel-Knights (22) 41  8. Gilgenberg (25) 30  9. Ravens (24) 32  Nach däm Resultat isch es nodirlig numme logisch gsi, dass mer au gescht z Obe wiider bi de Letschte gsi sin wo sich uff e Heiwäg gmacht hän!  tÖmmeli  Föteli hets do:  http://gallery.fcb.ch/main.php?g2_itemId=337348